ΚΑΝΟΝΙΣΜΟΣ (ΕΚ) αριθ. 9/98 ΤΗΣ ΕΠΙΤΡΟΠΗΣ της 6ης Ιανουαρίου 1998 για την έκδοση πιστοποιητικών εισαγωγής θραυσμάτων ρυζιού που κατάγονται από τα κράτη της Αφρικής, της Καραϊβικής και του Ειρηνικού (ΑΚΕ) στο πλαίσιο του κανονισμού (ΕΟΚ) αριθ. 715/90 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 715/90 του Συμβουλίου, της 5ης Μαρτίου 1990, περί καθεστώτος που εφαρμόζεται στα γεωργικά προϊόντα και σε ορισμένα εμπορεύματα που προκύπτουν από τη μεταποίηση των γεωργικών προϊόντων καταγωγής κρατών ΑΚΕ ή των υπερποντίων χωρών και εδαφών (ΥΧΕ) (1), όπως τροποποιήθηκε τελευταία από τον κανονισμό (ΕΚ) αριθ. 619/96 (2), και ιδίως το άρθρο 13 παράγραφος 3,

τον κανονισμό (ΕΟΚ) αριθ. 999/90 της Επιτροπής, της 20ής Απριλίου 1990, περί των λεπτομερειών εφαρμογής για τις εισαγωγές ρυζιού καταγωγής κρατών Αφρικής, Καραϊβικής και Ειρηνικού (ΑΚΕ) ή των υπερποντίων χωρών και εδαφών (ΥΧΕ) (3), όπως τροποποιήθηκε τελευταία από τον κανονισμό (ΕΚ) αριθ. 2603/97 (4), και ιδίως το άρθρο 3 παράγραφος 4,

Εκτιμώντας:

ότι ο κανονισμός (ΕΟΚ) αριθ. 715/90 προβλέπει, στο άρθρο 13, ότι η μείωση του δασμού περιορίζεται ανά ημερολογιακό έτος σε ποσότητα 20 000 τόνων θραυσμάτων ρυζιού που υπάγονται στον κωδικό ΣΟ 1006 40 40 7 ότι η Επιτροπή ανέστειλε την εφαρμογή του μέτρου για την υπόλοιπη περίοδο του έτους, μόλις διαπίστωσε ότι, κατά το τρέχον έτος, οι εισαγωγές που έχουν απολαύσει των ισχυουσών διατάξεων έχουν φθάσει τις προβλεπόμενες ποσότητες 7

ότι ο κανονισμός (ΕΟΚ) αριθ. 999/90, προκειμένου να μην υπερβληθεί η ποσότητα της δασμολογικής ποσόστωσης, θεσπίζει στο άρθρο 3 παράγραφος 4 ότι εάν οι ζητούμενες ποσότητες υπερβαίνουν τις ποσότητες για τις οποίες έχουν χορηγηθεί μειωμένοι δασμοί, η Επιτροπή καθορίζει ενιαίο ποσοστό μείωσης που θα εφαρμοσθεί στις ποσότητες για τις οποίες έχουν υποβληθεί αιτήσεις την ημέρα της υπέρβασης 7

ότι οι ζητηθείσες ποσότητες στις 30 Δεκεμβρίου 1997 υπερβαίνουν τις διαθέσιμες ποσότητες για τα θραύσματα ρυζιού που κατάγονται από τα κράτη ΑΚΕ 7 ότι πρέπει, συνεπώς, να εφαρμοσθεί το άρθρο 3 παράγραφος 4 του κανονισμού (ΕΟΚ) αριθ. 999/90 για τις αιτήσεις που υποβλήθηκαν κατά την προαναφερθείσα ημερομηνία και να προβλεφθεί ότι θα απορριφθούν οι αιτήσεις που υποβάλλονται μεταγενέστερα 7

ότι οι διαθέσιμες ποσότητες θραυσμάτων ρυζιού που κατάγονται από τα κράτη ΑΚΕ για εισαγωγή στο πλαίσιο της εν λόγω δασμολογικής ποσόστωσης έχουν εξαντληθεί για την περίοδο από 1ης Ιανουαρίου έως 31 Δεκεμβρίου 1997,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τις αιτήσεις χορηγήσεως πιστοποιητικών εισαγωγής θραυσμάτων ρυζιού του κωδικού ΣΟ 1006 40 00, που κατάγονται από τα κράτη ΑΚΕ, που έχουν υποβληθεί στις 30 Δεκεμβρίου 1997 στο πλαίσιο του καθεστώτος που προβλέπεται στο άρθρο 13 του κανονισμού (ΕΟΚ) αριθ. 715/90, εκδίδονται τα αντίστοιχα πιστοποιητικά εισαγωγής μετά από εφαρμογή στις ζητούμενες ποσότητες ενιαίου ποσοστού μειώσεως 16,87 %.

Άρθρο 2

Για τις αιτήσεις χορηγήσεως πιστοποιητικών εισαγωγής θραυσμάτων ρυζιού του κωδικού ΣΟ 1006 40 00, που κατάγονται από τα κράτη ΑΚΕ, που έχουν υποβάλλονται στις 31 Δεκεμβρίου 1997 στο πλαίσιο της δασμολογικής ποσόστωσης που προβλέπεται στο άρθρο 13 του κανονισμού (ΕΟΚ) αριθ. 715/90, δεν εκδίδονται πιστοποιητικά εισαγωγής στο πλαίσιο του καθεστώτος αυτού.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 84 της 30. 3. 1990, σ. 85.

(2) ΕΕ L 89 της 10. 4. 1996, σ. 1.

(3) ΕΕ L 101 της 21. 4. 1990, σ. 20.

(4) ΕΕ L 351 της 23. 12. 1997, σ. 22.